Document ID: 32008R1169

ΚΑΝΟΝΙΣΜΌΣ (ΕΚ) αριθ. 1169/2008 ΤΗΣ ΕΠΙΤΡΟΠΉΣ
της 25ης Νοεμβρίου 2008
για την τροποποίηση του κανονισμού (ΕΚ) αριθ. 1449/2007 όσον αφορά τις ημερομηνίες αιτήσεων πιστοποιητικών εισαγωγής για το 2008 στο πλαίσιο των δασμολογικών ποσοστώσεων που αφορούν τη ζάχαρη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 148 στοιχείο γ) σε συνδυασμό με το άρθρο 4,
Εκτιμώντας τα ακόλουθα:
(1)
Το άρθρο 5 του κανονισμού (ΕΚ) αριθ. 1449/2007 της Επιτροπής, της 7ης Δεκεμβρίου 2007, για τη θέσπιση παρεκκλίσεων από τους κανονισμούς (ΕΚ) αριθ. 2402/96, (ΕΚ) αριθ. 2058/96, (ΕΚ) αριθ. 2375/2002, (ΕΚ) αριθ. 2305/2003, (ΕΚ) αριθ. 950/2006, (ΕΚ) αριθ. 955/2005, (ΕΚ) αριθ. 969/2006, (ΕΚ) αριθ. 1100/2006, (ΕΚ) αριθ. 1918/2006, (ΕΚ) αριθ. 1964/2006, (ΕΚ) αριθ. 1002/2007 και (ΕΚ) αριθ. 508/2007 όσον αφορά τις ημερομηνίες υποβολής αιτήσεων πιστοποιητικών εισαγωγής και τις ημερομηνίες έκδοσης πιστοποιητικών εισαγωγής για το έτος 2008 στο πλαίσιο των δασμολογικών ποσοστώσεων που αφορούν τις γλυκοπατάτες, το άμυλο μανιόκας, τα σιτηρά, το ρύζι, τη ζάχαρη και το ελαιόλαδο, και για τη θέσπιση παρεκκλίσεων από τους κανονισμούς (ΕΚ) αριθ. 1445/95, (ΕΚ) αριθ. 1518/2003, (ΕΚ) αριθ. 596/2004 και (ΕΚ) αριθ. 633/2004 όσον αφορά τις ημερομηνίες έκδοσης των πιστοποιητικών εξαγωγής για το έτος 2008 στους τομείς του βοείου κρέατος, του χοιρείου κρέατος, των αυγών και του κρέατος πουλερικών (2) προβλέπει παρέκκλιση για το 2008 όσον αφορά τις ημερομηνίες υποβολής των αιτήσεων πιστοποιητικών εισαγωγής στο πλαίσιο των δασμολογικών ποσοστώσεων για τη ζάχαρη.
(2)
Με τον κανονισμό (ΕΚ) αριθ. 950/2006 της Επιτροπής, της 28ης Ιουνίου 2006, για τον καθορισμό, για τις περιόδους εμπορίας 2006/2007, 2007/2008 και 2008/2009, των λεπτομερειών εφαρμογής για την εισαγωγή και το ραφινάρισμα προϊόντων του τομέα της ζάχαρης στο πλαίσιο ορισμένων δασμολογικών ποσοστώσεων και προτιμησιακών συμφωνιών (3), όπως τροποποιήθηκε με τον κανονισμό (ΕΚ) αριθ. 892/2008 (4), ανοίχθηκαν νέες δασμολογικές ποσοστώσεις που φέρουν τους αύξοντες αριθμούς 09.4431 έως 09.4437. Είναι σκόπιμο να επεκταθεί στις νέες αυτές ποσοστώσεις η παρέκκλιση σχετικά με τις ημερομηνίες υποβολής των αιτήσεων πιστοποιητικών εισαγωγής και να τροποποιηθεί αναλόγως ο κανονισμός (ΕΚ) αριθ. 1449/2007.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 παράγραφος 1 του κανονισμού (ΕΚ) αριθ. 1449/2007 αντικαθίσταται από το ακόλουθο κείμενο:
«1. Κατά παρέκκλιση από το άρθρο 4 παράγραφος 2 του κανονισμού (ΕΚ) αριθ. 950/2006, οι αιτήσεις πιστοποιητικών εισαγωγής προϊόντων του τομέα της ζάχαρης στο πλαίσιο των ποσοστώσεων 09.4331 έως 09.4351, 09.4315 έως 09.4320, 09.4324 έως 09.4328, 09.4365, 09.4366, 09.4380, 09.4390 και 09.4431 έως 09.4437, δεν είναι πλέον δυνατό να υποβληθούν, για το έτος 2008, μετά την Παρασκευή 12 Δεκεμβρίου 2008 στις 13.00, ώρα Βρυξελλών.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 2008.

Labels: 3
17